文字

原始**文字**是人类用来紀錄特定事物、簡化圖像而成个書寫符號。文字在发展早期儕是图画形式个**[[形意文字|表意文字]]（[[象形文字]]）**，搭語音嘸沒關係，漢字便是從此漸次演變而成。有排漢字可以從表面、部首、字旁看到一些聯繫旁通个字義。而昰些特色是拼音文字所嘸沒个。所以古代漢字在弗同个語系區域是擁有弗同發音个，即方言个存在。漢朝已經畀鄰近个族羣借用其文字用作爲書寫紀錄。

歷經弗同演變，部分發展成语言个符号系统，後首來也可用來紀錄人生經驗與見聞。一般认为，文字是文明社会个标志。另一方面，從古埃及文、羅馬文字、及拉丁文字咾发展到後期儕成为語音符號，即字母，弗同个外文字母合併成一隻文字。由於弗同字母分別付予一隻**音**，弗同个字母合併成**切音**（混音），形成音節，合併弗合个音節，成爲了记录语音个表音文字。

## 文字史

有研究者認爲，人类个文字史分为形意文字、意音文字搭拼音文字三隻阶段：
*形意文字
:又称表意文字，是一种以图像表示內容个象形符号。表意文字是文字萌芽时期个产物，是相当原始个，并弗能用垃完整个记录语言，可以分为四种类型--刻符、岩画、文字画搭图画字。不過到乃朝，昰種表達意義个符號依舊交關常見。
*意音文字
:當一种图形符号发展成为語音符號，即外文个字母（給予一隻語音），當昰些字母併合弗同个組合个辰光咾，演變成多音节个**文字**系统。有語言學者認爲意音文字代表人类文字史走出原始时期，进入古典时期，而昰種文字已經可以編寫歷史了。发展成熟而又代表高度文化个意音文字弗多，主要有两河流域个楔形文字、古埃及个圣书体、中国个汉字、中美洲个瑪雅象形文字。楔形文字搭象形文字早已嘸沒人使用，汉字是当今世界上仍广泛采用个意音文字。
*拼音文字
:又称「字母文字」，有些学者认为是继形意文字搭意音文字之後人类文字史个第三個阶段，擔文字從複雜个圖樣中解放出來，衹以簡單个筆㓰來標音，而且泛用性高，可以套用在多數語言。字母文字个发展又分为三個时期：
:*音节字母时期
:*辅音字母时期
:*音素字母时期
::有人认为，音素字母时期还可以再分出“拉丁字母国际通用时期”。

不过依现在个观点，侧重表意或侧重表音是文字个弗同发展方向。

## 基本術語

各種文字个研究已獨立發展相當長个一段辰光，葛咾有些術語个定義可能會隨領域或是文字而弗同。

文字（text）一詞一般是指書面資料。編寫及記錄文字可稱爲寫作，觀看及解釋文字个活動嚜稱爲閱讀。正字法是指字母系統个方式及規則，也包括拼音个概念。

字位是寫作系統个一隻特殊基礎單位，是頂小个有意義元素。字位个概念類似語言中个音位，譬如在使用拉丁字母个英文，字位包括廿六隻字母个大寫及小寫，一些附加符号，以及阿拉伯數字等。

一隻字位可能會以弗同个方式表示，有些變化在視覺丄可以清楚个識別，但昰些弗同个表示方式仍對應同一隻字位，昰個稱爲字位个異形文字，類似語言學研究中个同位異音。譬如小寫字母**a**在手写体及印刷體个字形都有所弗同。會選用个異形文字搭使用个媒介、寫作器具、寫作者个風格、前後文字个形狀、預期个讀者等有關。

有辰光會字形或字母之類个詞來表示字位。常見个用法也隨領域而弗同。比較楔形文字、瑪雅象形文字及汉字，大部份書寫系統个字位是由直線（或筆㓰）所組成，因此稱爲「線性文字系統」，但也有字位弗由直線構成个「非線性文字系統」，像楔形文字及點字。

文字是搭對應个語言一様，是一種概念系统。若文字可以表達所有語言可以表示到个極致，葛末此文字可以稱爲「完整」。

## 文字类型

### 语素文字
 

語素文字也稱爲表意文字是表示詞或語素（語言个最小語義單位）个文字，一般來講可以分解爲字位，一隻字位代表一隻語素。語素文字个文字本身可能有表示聲音、意義或是形狀个部份。譬如漢字及楔形文字儕屬於語素文字。

### 音節文字

音節文字是表音文字个一種，是一套代表着用以构成詞个音节搭音拍个字位，一般一隻音节对应一隻字符。音節文字中个字位称为「**syllabogram」**，一般是由一隻辅音（弗是必须有）加上一隻在後个元音组合而成，譬如音节CV或V。有些表音文字中，可以看到CVC个组合搭代表CV发音个字。代表有日語个假名。像假名一樣並弗是音素个組合，各音節有獨自字位个音節文字，在世界丄也是相當稀少个。

### 拼音文字（或称音素文字）

#### 全音素文字

#### 輔音音素文字
 

輔音音素文字對每種辅音儕有一隻符號，元音符號通常弗標示。

某些輔音音素文字有元音个符號，但衹用在特殊場合，如教學。

#### 元音附標文字

#### 特徵文字
#### 模糊个文字

#### 盲文

盲人使用个文字，透过特定工具在纸张上制作出弗同组合个凸点而组成。盲文个基本单位是长方形个盲符，有位置固定个六隻点，每隻点可以凸出或弗凸出，形成64种可能之表達方式。

## 文字个圖像上分類
作興咾，最主要以圖像上區別來分類个是*線條*。線條書寫系統是指字符由交關線條所組成，如拉丁字母搭漢字。漢字如果是用原子筆、毛筆或鑄刻垃青銅器上，則視爲是線性个。類似个，埃及象形文字搭瑪雅文字咾通常是描繪線性外框，但在正式場合，佢拉雕刻在bas-relief中。另一方面，非線性系統嚜如盲文，弗論是用啥个材質，儕非由線條構成。最早个例子咾是線條个：公元前3300年个楔形文字是線條个，雖然從佢衍生个楔形文字弗是。

楔形文字作興是最早个非線條文字。佢个字形是由蘆葦筆尖所壓制在潮溼泥板而成，而非之前在泥板上用筆尖描繪線條。
最後變成其文字个字根外觀丄个變化。

盲文嚜是拉丁文字个非線條版本，佢完全放棄脫拉丁文字个外形。字母是由凸塊所組成，其基底可以是皮革（路易斯•布萊葉原本採用个材質），堅硬塑膠或金屬。

也有得拉丁文字个非線條个短暫性版本，包含摩爾斯電碼，手語个manual alphabet版本搭藉由旗幟或布條放置在弗同角度旗語。然而，如果*文字*是定義成永久紀錄資訊个能力个言話，因爲昰些符號老快就會得消失，葛末昰些系統根本並非文字。

### 書寫方向
文稿个一項特徵是佢拉書寫个方向。埃及聖書體可以任一方向橫寫，衹要動物或人个字形面向書寫佢拉个方向。早期个字母可以以交關方向書寫，包含横向（左至右或右至左）或縱向（上或下）。佢一般是用牛耕式轉行書寫法。由一隻（水平）方向開始，然後在一行結尾轉折以反方向書寫。

希臘字母搭其後繼者嚜是左至右个模式，然後在一頁中由上往下寫。在Timed Text (TT) Authoring Format中，昰個模式簡稱爲LRTB。其它文字，如阿拉伯文字搭希伯來語則由右至左書寫。漢字傳統上是縱向書寫（上至下），接著在頁中由右至左排列。但近年來因爲西方文化个影響，爲仔能使用羅馬字母个術語及電子文件个技術丄限制，乃末逐漸出現由左至右，上而下个方式書寫，但傳統寫法在臺灣仍然常見，甚至遷就於無法直寫，以「一字一行」方式，由右向左橫寫个書寫方式也尚未完全消失（譬如匾額）。逆時針方向以便在外觀丄適合中文書寫。一些菲律賓搭印度尼西亞个文字，如哈努诺文，則是以遠離寫者方向，由下而上个方式書寫。

## 文字列表

### 顶常见个几種文字
世界丄有文字个语言里，绝大多数儕是用以下文字形式写成个：
***[[拉丁字母]]**
*:欧洲（除脫东欧外），非洲（撒哈拉沙漠以南），南北美洲，大洋洲，东南亚（越南、印尼、马来西亚、菲律宾）几乎所有个非拉丁字母语言，儕有得拉丁字母转写方式或采用拉丁字母个拼音系统
***[[阿拉伯字母]]**
*:西亚、北非、伊朗、巴基斯坦等伊斯兰国家
***[[基里尔字母]]**
*:受前苏联个影响东欧、前苏联个一些加盟国也采用斯拉夫字母拼写语言，如哈萨克斯坦，蒙古国（蒙古国在独立之前使用旧蒙文搭汉字，脱离中国後受前苏联个影响，开始排华废脫汉字个地位，也废弃脫属于蒙古文化个本国文字，擔本国语言使用西里尔字母称为“新蒙文”）
***[[梵文]]**
*:印度半岛（除巴基斯坦外）个绝大多数国家，中南半岛（缅甸、老挝、泰国、柬埔寨）；
**[[汉字|汉字系统]]**
:汉字系统弗單包括汉字，还包括汉字个延展如假名、谚文（中國、越南、日本、朝鲜半岛）

### 别样文字

* 意音文字
** 西夏字
** 女真字
** 契丹字
** 圣书体
** 楔形文字
** 玛雅文字

* 音节文字
** 假名
** 彝字

* 元音附标文字
** 天城文
** 泰文
** 缅甸文
** 老挝文
** 高棉文
** 藏文
** 印地文
** 悉曇文字

* 辅音音素文字
** 希伯来字母

* 全音素文字
** 希腊字母
** 亞美尼亞字母
** 格鲁吉亚字母
** 蒙古字母
** 諺文字母
** 它拿字母

## 文字对人类个影响
*系統个語言使人于禽獸分離，而文字嚜使人步入文明社會。
*使歷史脫離了口傳身授个階段，得以記錄歷史，進入文明時代；
*文字个保留暗示仔永恒弗變个真理个存在，揭開了人追求真理个序幕；
*突破時間限制，後人可通過文字瞭解前人已取得之成就，人類个思想、文化弗會得失傳中斷，而文字使文明得以延續，文化得以累積；
*突破空間限制，弗同地區之人可通過文字系統轉譯進行交流；
*在文明社會中，文字作爲高效个信息傳播工具，大大提高了文化、思想、藝術、技術等人類文明个傳播速度搭效率。

## 參見

* 書法
* 語言
* 文法
* 文獻：文獻載體一段可作爲文字載體之參攷。

## 參攷資料

## 外部連結
*  Omniglot